KLASA: 600-03/24-01/01

URBROJ: 2181-16/02-24-01

U Vrlici, 20. studenog 2024. godine

Temeljem članka 47. Statuta Grada Vrlike („Službeni glasnik Grada Vrlike“ br. 02/18, 06/20 i 02/21) Gradonačelnik Grada Vrlike donosi

**ODLUKU**

**o objavi javnog poziva** **za podnošenje prijava za dodjelu sredstava**

**u svrhu provođenja demografskih mjera za pomoći**

**obiteljima primateljima dječjeg doplatka**

**za vanškolske aktivnosti**

**Članak 1.**

Grad Vrlika objaviti će javni poziv za podnošenje prijava za dodjelu sredstava u svrhu provođenja demografskih mjera za pomoći obiteljima primateljima dječjeg doplatka za vanškolske aktivnosti.

Temeljm za objavu poziva iz stavka 1. ovoga članka je Javni poziv jedinicama lokalne samouprave s područja Splitsko-dalmatinske županije za podnošenje prijava za dodjelu sredstava u svrhu provođenja demografskih mjera za pomoći obiteljima primateljima dječjeg doplatka za vanškolske aktivnosti (1., 2. i 3 skupina IR JLS).

**Članak 2.**

Iznos sredstava je 30€/mjesečno po djetetu za maksimalno 10 mjeseci 2024 godine.

Uvjeti: Djeca koja pohađaju maksimalno jednu vanškolsku aktivnost i ako ta djeca:

1. žive u obitelji čiji je član (roditelj ili druga osoba koja na temelju odluke nadležnog tijela ostvaruje roditeljsku skrb) korisnik dječjeg doplatka i to dokazuju jedinici lokalne samouprave potvrdom HZMO-a o ostvarenom pravu na doplatak za djecu za tekuću godinu
2. ima prebivalište u Vrlici i to dokazuje jedinici lokalne samouprave potvrdom MUP-a o mjestu prebivališta
3. aktivno pohađaju neku od vanškolskih aktivnosti i to dokazuju jedinici lokalne samouprave odgovarajućom potvrdom od strane pravne osobe u kojoj obavljaju vanškolsku aktivnost
4. redovni su učenici/učenice u sustavu osnovnog ili srednjeg obrazovanja i to dokazuju jedinici lokalne samouprave potvrdom škole za nastavnu 2024./2025. godinu

**Članak 3.**

Sredstva za izvršenje ove Odluke osiguravaju se u Proračunu Splitsko-dalmatinske županije, a za njezinu realizaciju zadužuju se Jedinstveni upravni odjel, Odsjek za opće poslove, EU fondove i strateško planiranje i Odsjek za računovodstvo, proračun i financije.

**Članak 4.**

Ova Odluka stupa na snagu danom donošenja i objaviti će se na službenoj stranici Grada Vrlike [www.vrlika.hr](http://www.vrlika.hr).

**GRADONAČELNIK**

**Jure Plazonić**